
REPUBLIKA HRVATSKA
TRGOVAČKI SUD U SPLITU
STALNA SLUŽBA U DUBROVNIKU
Dr. A. Starčevića 23, Dubrovnik
Posl.br. 7 St-1269/16



R J E Š E N J E

 	Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Diani Butigan Granić, kao stečajnom sucu, odlučujući o prijedlogu predlagatelja Financijska agencija, Regionalni centar Split, Podružnica Dubrovnik, Vukovarska 2, za otvaranje stečajnog postupka nad dužnikom PRO CONSILIUM d.o.o., putnička agencija, Dubrovnik, Kardinala Stepinca 62, OIB: 47915406624, izvan ročišta, dana 6. srpnja 2016. godine 

r i j e š i o    j e 

Odbacuje se prijedlog predlagatelja Financijske agencije, Regionalni centar Split, Podružnica Dubrovnik, za otvaranje stečajnog postupka nad dužnikom PRO CONSILIUM d.o.o., putnička agencija, Dubrovnik, Kardinala Stepinca 62, OIB: 47915406624.

Obrazloženje
			
	Ovaj sud je dana 20. svibnja 2016. godine zaprimio prijedlog FINA Regionalni centar Split, Podružnica Dubrovnik za otvaranje stečajnog postupka nad dužnikom PRO CONSILIUM d.o.o., putnička agencija, Dubrovnik, Kardinala Stepinca 62, OIB: 47915406624.

Temeljem odredbe čl. 110. Stečajnog zakona (Narodne novine broj: 71/15, u daljnjem tekstu: SZ) Financijska agencija dužna je podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana.

FINA je u spis dana 5. srpnja 2016. godine dostavila potvrdu iz koje je razvidno da dužnik na dan 5. srpnja 2016. godine ima evidentirane neizvršene osnove za plaćanje u neprekidnom razdoblju od 18 dana.

S obzirom da nisu ispunjeni uvjeti za podnošenje prijedloga za otvaranje stečaja iz čl. 110 SZ-a, na temelju spomenutog propisa odlučeno je kao u izreci. 


U Dubrovniku, 6. srpnja 2016. godine


 								Stečajni sudac:
	
						              	Diana Butigan Granić





UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana dostave ovog rješenja.

DN-a:
- predlagatelju -  e oglasna ploča
- e-oglasna ploča 

